Pätina

Pätina () je vrch vo Veporských vrchoch, krajinnom celku Slovenského rudohoria. Leží pri obci Sihla, približne  severovýchodne od Hriňovej.

 Poloha 
Nachádza sa v strednej časti Veporských vrchov, v geomorfologickom podcelku Sihlianska planina. Leží v Banskobystrickom kraji, na hranici okresov Detva a Brezno a zasahuje na katastrálne územie mesta Hriňová a obce Sihla. Najbližšími sídlami sú východne situovaná Sihla, Drábsko a Lom nad Rimavicou, južne ležia Látky a Detvianska Huta, juhozápadne Hriňová a severovýchodne Čierny Balog.

 Opis 
Pätina leží na juhu centrálnej časti Veporských vrchov, v hrebeni, vedúcom od Lomu nad Rimavicou západným smerom cez vrch Kľuka () na Kopce (). Severne sa nachádza Široký grúň (), Jedľová () a Obrubovanec (), východne Tlstý javor (), Dlhý grúň (), Žabec () a Drahová (), južne Čierťaž (), Skalka (), Magura () a Kečka () a západne Sedlo (), Hukavský grúň (), Poľana (), Kopce (), Záhorská skala (), Kľuka (), Brusniansky grúň () a Ramža ().Veporské vrchy. Turistická mapa. 1 : 50 000. Harmanec: VKÚ, a. s., 1999. Oblasť patrí do povodia Hrona; voda z východných svahov odteká potokom Slatina, zo severných potokom Jedľová, oba smerujúce do Kamenistého potoka. Na západných svahoch pramení rieka Slatina a z južných svahov jej prítok Bartková. Vrchol traverzuje značený turistický chodník. 

 Výhľady 
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrchy Veporských vrchov, Nízke Tatry, Poľanu a Javorie.

 Prístup 
Na vrchol nevedie značená trasa, no juhozápadne popod vrchol prechádza traverzom  modro značený turistický chodník z Lomu nad Rimavicou na Kľuku a Kopce.

 Referencie 

 Pozri aj 
 Veporské vrchy
 Sihlianska planina
 Zoznam vrcholov vo Veporských vrchoch

 Externé odkazy 
 Poloha na turistickej mape

Kategória:Vrchy vo Veporských vrchoch
Kategória:Vrchy pod 1000 metrov na Slovensku
Kategória:Vrchy v okrese Detva
Kategória:Vrchy v okrese Brezno
Kategória:Hriňová
Kategória:Sihla